62019CJ0730_INF
A Bíróság ítélete (hetedik tanács), 2022. május 12. –Bizottság kontra Bulgária (Határértékek – SO2)
(C‑730/19. sz. ügy) (
1
)
„Tagállami kötelezettségszegés – Környezet – 2008/50/EK irányelv – A környezeti levegő minősége – A 13. cikk (1) bekezdése és a XI. melléklet – A kén‑dioxidra (SO2) vonatkozó határértékek rendszeres és tartós túllépése Bulgária BG0006 (Délkelet) zónájában – A 23. cikk (1) bekezdése és a XV. melléklet – A túllépés »lehető legrövidebb« időtartama – Megfelelő intézkedések”
1.
Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás – Az uniós jog módosulása miatti kiigazítás – Megengedhetőség – Feltételek
(EUMSZ 258. cikk; 2008/50 európai parlamenti és tanácsi irányelv, 13. cikk, (1) bekezdés, és XI. melléklet; 1999/30 tanácsi irányelv, 3. cikk, és I. melléklet)
(lásd: 60. pont)
2.
Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás – Az indokolással ellátott vélemény után bekövetkezett tények figyelembevétele – Feltételek – Ugyanolyan jellegű és ugyanazt a magatartást megvalósító tények, mint amelyekre korábban hivatkoztak
(EUMSZ 258. cikk)
(lásd: 61. pont)
3.
Környezet – Levegőszennyezés – A környezeti levegő minősége – 2008/50 irányelv – Az emberi egészség védelme érdekében meghatározott határértékek – Rendszeres és tartós túllépés – Kötelezettségszegés
(2008/50 európai parlamenti és tanácsi irányelv, 13. cikk, (1) bekezdés, és XI. melléklet)
(lásd: 62–71., 76. pont, és rendelkező rész, 1. pont)
4.
Környezet – Levegőszennyezés – A környezeti levegő minősége – 2008/50 irányelv – Az emberi egészség védelme érdekében meghatározott határértékek – Kén‑dioxid – Túllépés – Vizsgálati szempontok – Határérték egy elszigetelt mintavételi ponton való túllépése – Megengedhetőség
(2008/50 európai parlamenti és tanácsi irányelv, 13. cikk, (1) bekezdés, 23. cikk, (1) bekezdés, és XI. melléklet)
(lásd: 72. pont)
5.
Kötelezettségszegés megállapítása iránti kereset – Objektív jelleg – A kötelezettségszegés eredete – Hatás hiánya
(EUMSZ 258. cikk)
(lásd: 77. pont)
6.
Környezet – Levegőszennyezés – A környezeti levegő minősége – 2008/50 irányelv – Az emberi egészség védelme érdekében meghatározott határértékek – Kén‑dioxid – Túllépés – Következmények – A tagállam azon kötelezettsége, hogy tervet készítsen annak orvoslására – A túllépés lehető legrövidebb időtartamának biztosítására irányuló, megfelelő és hatékony intézkedések megfelelő időben történő elfogadásának hiánya – Kötelezettségszegés
(2008/50 európai parlamenti és tanácsi irányelv, 13. cikk, (1) bekezdés, 23. cikk, (1) bekezdés, XI. és XV. melléklet)
(lásd: 128–142. pont, a rendelkező rész 1. pontja)
7.
Környezet – Levegőszennyezés – A környezeti levegő minősége – 2008/50 irányelv – A levegőminőségi határértékek túllépése – Ennek helyrehozatala érdekében terv készítésére vonatkozó kötelezettség – Határidő – Rendkívül hosszú időszak megállapítása – Megengedhetetlenség – Kötelezettségszegés
(2008/50 európai parlamenti és tanácsi irányelv, 23. cikk, (1) bekezdés)
(lásd: 145–147. pont)
Rendelkező rész
1)
A Bolgár Köztársaság
mivel nem biztosította, hogy egyrészt a kén‑dioxidra (SO2) vonatkozó óránkénti határértéket 2007 és 2018 között, másrészt pedig az e szennyező anyagra vonatkozó napi határértéket 2007 és 2018 között (a 2010‑es és 2012‑es év kivételével) ne lépjék túl rendszeresen és tartósan a BG0006 (Délkelet) zónában – nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21‑i 2008/50/EK európai parlamenti és tanácsi irányelv 13. cikke (1) bekezdésének és XI. mellékletének együttesen értelmezett rendelkezéseiből eredő kötelezettségeit, és
mivel 2010. június 11‑től kezdődően nem fogadott el megfelelő intézkedéseket az SO2‑re vonatkozó határértékek e zónában történő betartásának biztosítása érdekében, és különösen nem biztosította, hogy a levegőminőségi tervek megfelelő intézkedéseket írjanak elő annak érdekében, hogy e határértékek túllépésének időtartama a lehető legrövidebb legyen – nem teljesítette az ezen irányelv 23. cikke (1) bekezdésének és XV. melléklete A. szakaszának együttesen értelmezett rendelkezéseiből eredő kötelezettségeit.
2)
A Törvényszék a Bolgár Köztársaságot kötelezi a költségek viselésére.
(
1
)	HL C 399., 2019.11.25.